Mariano Simon Garriga

**Mariano Simon Garriga** (født 31. mai 1886 i Port Isabel i Texas i USA; død 21. februar 1965) var en amerikansk katolsk biskop av Corpus Christi.
## Liv og virke
### Bakgrunn
Mariano Simon Garriga var sønn av Frank og Elizabeth (*née* Baker) Garriga. Han studerte ved *St. Mary College* i Kansas City] i Kansas, og ved *St. Francis Seminary* i Milwaukee i Wisconsin.
### Prest
Mariano Simon Garriga ble presteviet for det apostoliske vikariat Brownsville den 2. juli 1911 av erkebiskop John William Shaw av San Antonio.

Han tjenestegjorde som assisterende kansler i erkebispedømmet frem til 1912, da han ble utnevnt til Marfa. I 1915 ble han utnevnt til viserektor ved *St. John Seminary* i San Antonio. Garriga var kapellan for Texas' nasjonalgarde under første verdenskrig, og trente med den 36. infanteridivisjon. Fra 1919 til 1936 var han pastor i *St. Cecilia* menighet i San Antonio. Han var også president for *Incarnate Word College* i San Antonio. Han var professor ved *St. John Seminary* fra 1921 til 1936, og ble historiker for erkebispedømmet i 1926.

### Koadjutorbiskop av Corpus Christi
Pave Pius XI utnevnte ham til koadjutorbiskop av  Corpus Christi og titulærbiskop av *Syene* den 20. juni 1936. Han ble ordinert til biskop av erkebiskopen av San Antonio, Arthur Jerome Drossaerts, den 21. september samme år; hans medvigslere var biskopen av Corpus Christi, Emmanuel Boleslaus Ledvina, og biskopen av Fargo, Aloysius Muench.

Han var den første katolske biskop for et bispedømme i Texas som selv var født i delstaten.
### Biskop av Corpus Christi
Ved Emmanuel Boleslaus Ledvinas fratreden den 15. mars 1949, etterfulgte Garriga ham som biskop av Corpus Christi. I løpet av sin embetsperiode brakte han jesuittene til Corpus Christi og betrodde dem ledelsen av gutteseminaret han grunnla i 1960. Han fremmet kirkelig utdanning ved å opprette et stort antall menighetsskoler.

Biskop Garriga deltok i den første sesjon av Det andre Vatikankonsil som konsilfader.

Biskop Mariano Garriga døde i Corpus Christi den 21. februar 1965, i en alder av 78 år. Han er gravlagt i krypten i *Corpus Christi*-katedralen.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Biskop Arthur Jerome Drossaerts (1862-1940) *1918
* Biskop *Mariano Simon Garriga* (1886–1965) *1936

## Referanser